
ROMÂNIA

JUDEȚUL CONSTANȚA
COMUNA CRUCEA
Anexa nr. 3 la H.C.L. nr. 71/09.06.2022
CAIET DE SARCINI

pentru delegarea gestiunii unei părţi a serviciului de salubrizare ȋn comuna Crucea, județul Constanța
CAPITOLUL I 

OBIECTUL CAIETULUI DE SARCINI

Art. 1
(1) Prezentul caiet de sarcini este ȋntocmit ȋn concordanţă cu necesităţile obiective ale  serviciului de salubrizare aferent UAT Crucea şi a fost ȋntocmit pe baza legislaţiei în vigoare, precizând condiţiile de desfăşurare a activităţilor specifice serviciului de salubrizare, stabilind nivelurile de calitate şi condiţiile tehnice necesare funcţionării acestui serviciu în condiţii de eficienţă şi siguranţă.

Art. 2
(1) Caietul de sarcini descrie cerinţele tehnice de bază şi face parte integrantă din documentaţia de atribuire a Contractului pentru delegarea de gestiune a unei părţi a serviciului de salubrizare al UAT Crucea.
(2) Caietul de sarcini este anexă la Contractul pentru delegarea de gestiune a unei părţi a serviciului de salubrizare al UAT Crucea.
Art. 3

(1) Prezentul caiet de sarcini a fost elaborat spre a servi drept documentaţie tehnică şi de referinţă ȋn vederea stabilirii condiţiilor specifice de desfăşurare a serviciului de salubrizare şi descrie ansamblul cerinţelor tehnice de bază.

Art. 4

(1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă, siguranţă ȋn exploatare, precum şi sisteme de asigurare a calităţii, terminologia, condiţiile pentru certificarea conformităţii cu standarde relevante sau altele asemenea.

(2) Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a lucrărilor, precum şi la alte condiţii ce derivă din actele normative şi reglementările ȋn legatură cu desfăşurarea serviciului de salubrizare.

(3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul prestării serviciului.

Art. 5

(1) Termenii, expresiile şi abrevierile utilizate sunt cele din regulamentul serviciului de salubrizare.
Art. 6

(1) Serviciile de salubrizare, conform prezentului caiet de sarcini, se vor presta pe raza administrativ teritoriala a UAT Crucea, care cuprinde satele Crucea, Băltăgești, Crișan, Gălbiori, Stupina și Șiriu.

Art. 7
Descrierea activităţilor de salubrizare aferente obiectului contractului:

Colectarea separată şi transportul separat al deşeurilor municipale menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori.
CAPITOLUL  II

A. CERINTE ORGANIZATORICE MINIMALE

Art.  8
(1) Operatorul serviciului de salubrizare va asigura:

a) respectarea legislaţiei, normelor, prescripţiilor şi regulamentelor privind igiena muncii, protecţia muncii, gospodărirea apelor, protecţia mediului, urmărirea comportării în timp a construcţiilor, prevenirea şi combaterea incendiilor;

b) exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă;

c) furnizarea către autoritatea administraţiei publice locale, respectiv A.N.R.S.C., a informaţiilor solicitate şi accesul la documentaţiile şi la actele individuale pe baza cărora prestează serviciul de salubrizare, în condiţiile legii;

d) respectarea angajamentelor luate prin contractele de prestare a serviciului de salubrizare;

e) prestarea serviciului de salubrizare pentru toţi utilizatorii din raza unităţii administrativ-teritoriale, colectarea întregii cantităţi de deşeuri municipale şi lăsarea în stare de curăţenie a spaţiului destinat depozitării recipientelor de precolectare; 

f) aplicarea de metode performante de management care să conducă la reducerea costurilor de operare;

g) elaborarea planurilor de revizii şi reparaţii executate cu forţe proprii şi cu terţi;

h) realizarea unui sistem de evidenţă a sesizărilor si reclamaţiilor şi de rezolvare operativă a acestora;

i) evidenţa orelor de funcţionare a utilajelor;
j) ţinerea unei evidenţe a gestiunii deşeurilor şi raportarea periodică a situatiei autorităţilor competente, conform reglementarilor in vigoare;

k) personalul necesar pentru prestarea activitătilor asumate prin contract ;

l) conducerea operativă prin dispecerat şi asigurarea mijloacelor tehnice şi a personalului de intervenţie;
m) dotare proprie cu instalaţii şi echipamente specifice necesare pentru prestarea activităţilor în condiţiile stabilite prin contract ;

n) alte condiţii specifice stabilite de autoritatea administratiei publice locale.

Art. 9
(2) Obligaţiile şi răspunderile personalului operativ al operatorului sunt cuprinse ȋn regulamentul serviciului, anexă la prezentul caiet de sarcini.

Art 10 
Legislatia de mediu privind gestionarea deseurilor

· Ordonanta de urgenta nr. 92/2021 privind regimul deşeurilor 

· Ordonanata de urgenta  nr. 74/2018 pentru modificarea si completarea Legii 211/2011 privind regimul deseurilor, a Legii nr. 249/2015 privind modalitatea de gestionare a ambalajelor si a deseurilor de ambalaje si a Ordonantei de urgenta a Guvernului nr. 196/2005 privind Fondul pentru mediu.

· Hotararea nr. 942/2017 privind aprobarea Planului National de gestionare a deseurilor;

· Hotararea Guvernului nr 870/2013 privind aprobarea Strategiei Nationale de gestionare a Deseurilor 2014-2020;

· Ordinul Ministrului nr. 1364/1499/2006 de aprobare a planurilor regionale de gestionare a deseurilor;

· Hotararea Guvernului nr. 856/2002 privind evidenta gestiunii deseurilor si aprobarea listei cuprinzand deseurile, inclusiv deseurile periculoase cu modificarile si completarile ulterioare;

· Hotararea Guvernului nr. 349/2005 privind depozitarea deseurilor, cu modificarile ulterioare;

· Hotararea Guvernului nr. 1061/2008 privind transportul deseurilor periculoase si nepericuloase pe teritoriul Romaniei.

· Legea nr. 249/2015 privind modalitatea de gestionare a ambalajelor si a deseurilor de ambalaje

· Ordinul Ministrului 794/2012 privind procedura de raportare a datelor referitoare la ambalaje si deseuri de ambalaje;

· Ordinul Ministrului 1281/2005 privind stabilirea modalitatilor de identificare a containerelor pentru diferite tipuri de materiale in scopul aplicarii colectarii selective

· Legea 132/2010 privind colectarea selectiva a deseurilor in institutiile publice;

· OUG196 /2005(*actualizata*)privind Fondul pentru mediu;

· Ordonanta Guvernului nr 31/2013 privind completarea si modificarea OUG 196/2005 privind Fondul pentru mediu, aprobata prin Legea 384/2013;

· OUG 195/2005 privind protectia mediului, aprobata prin Legea 265/2005, cu completarile si modificarile ulterioare 
Art. 11 
Legislatia ȋn domeniul serviciului de salubritate

· O.U.G. nr. 57/2019 privind Codul administrativ, cu modificările şi completările ulterioare;

· Legea nr. 51/2006 a serviciilor comunitare de utilităţi publice, cu modificările şi completările ulterioare;

· Legea nr. 101/2006 a serviciului de salubrizare a localităţilor (r1), cu modificările şi completările ulterioare;

· Hotărârea de Guvern nr. 246/2006 pentru aprobarea Strategiei Naţionale privind accelerarea dezvoltării serviciilor comunitare de utilităţi publice;
· Ordinul ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;

· Ordinul ANRSC nr. 82/2015 privind aprobarea Regulamentului-cadru al serviciului de salubrizare a localităţilor;

· Ordinul ANRSC nr. 111/2007 privind aprobarea Caietului de sarcini-cadru al serviciului de salubrizare a localităţilor;

· Ordinul ANRSC nr. 112/2007 privind aprobarea Contractului-cadru de prestare a serviciului de salubrizare a localităţilor;

· Ordinul Ministerului Sănătăţii nr. 119/2014 pentru aprobarea Normelor de igienăşi sănătate publică privind mediul de viaţă al populaţiei.
Art 12

Cerinţe statutare (inclusiv permise şi licenţe) 

Operatorul va menţine valabile pe toată perioada Contractului sau va obţine, după caz: 

· Licenţele necesare pentru prestarea serviciilor de salubrizare eliberate de Autoritatea Naţionala de Reglementare a Serviciilor Publice sau alt organism sau organisme ȋmputernicite de lege să exercite această obligaţie. 

· Orice alte permise, aprobări sau autorizaţii, inclusiv autorizaţia de funcţionare, autorizaţia de mediu, autorizaţia de gospodărire a apelor - ȋn conformitate cu prevederile legale ȋn domeniu, dacă este cazul. 

CAPITOLUL  III

SERVICIUL DE SALUBRITATE

Colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori

Art. 13
(1) Operatorul are permisiunea de a desfăşura activităţile de colectare separată şi transport separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori  în aria administrativ-teritorială a UAT Crucea.

Art. 14
(1) Colectarea deşeurilor municipale în aria de administrare a UAT Crucea se va realiza astfel:

a) pentru persoanele fizice grupate în unităţi locative individuale (două fracţii):

· colectarea deşeurilor menajere reziduale de la fiecare unitate locativă în parte;

· colectarea deşeurilor menajere reciclabile de la platformele de colectare selectivă;

b) pentru instituţiile publice (două fracţii):

· colectarea deşeurilor similare reziduale de la punctele de colectare ale instituţiei;

· colectarea deşeurilor similare reciclabile de la punctele de colectare ale instituţiei;

c) pentru agenţii economici colectarea deşeurilor (similare reziduale, reciclabile colectate în amestec sau a altor tipuri de deşeuri municipale nepericuloase) se va face individual de la punctele de colectare ale fiecărui agent economic pe bază de contract de prestări servicii încheiat între operator şi fiecare beneficiar. 

Art. 15
(1) Numărul de locuitori din aria de operare a UAT Crucea este de 2945 locuitori.
(2) La calcularea valorii estimate a contractului s-au avut ȋn vedere tarifele practicate in prezent pe piaţa serviciilor de profil şi istoricul contractelor similare derulate de autoritatea contractantă. S-au avut in vedere tarifele practicate in prezent pe piata serviciilor de profil.
Având ȋn vedere cantităţile estimate de mai jos, rezultă o valoare maximă a contractului pentru 24 luni de 839 084,4 lei, fara TVA.
Valoarea estimată pentru deşeurile generate de persoanele fizice, a rezultat după cum urmează:

· 45 tone/lună deşeuri menajere reziduale x 448,21 lei/tonă x 24 luni = 484 066,8 lei
· 15 tone/lună deşeuri menajere reciclabile x 986,16 lei/tonă x 24 luni = 355 017,6 lei
 TOTAL –839 084,4 lei, fara TVA.
(3) Tarife maximale pentru agenţi economici şi instituţiile publice, care vor ȋncheia contract direct cu operatorul:

· deşeuri similare reziduale – 113,54 lei/mc

· deşeuri similare reciclabile – 41,62 lei/mc

Art. 16
(1) Cantitatea totală estimată de deşeuri generată de persoanele fizice din aria administrativă a UAT Crucea este de :

· 45 tone/lună deşeuri menajere reziduale;

· 15  tone/lună deşeuri menajere reciclabile ;

(2)Greutatea specifica a deseurilor menajere este :

· 350 kg/mc pentru deseurile menajere reziduale ;

· 100 kg/mc pentru deseurile menajere reciclabile.
(3) Dotarea locuitorilor UAT Crucea cu recipiente de colectare a deşeurilor menajere reziduale este în sarcina acestora.
(4) Dotarea platformelor de colectare selectivă cu recipiente de colectare intră în sarcina UAT Crucea.
Art. 17

(1)Numarul institutiilor publice subordonate autoritatii locale din aria administrativa a UAT Crucea este de 2.
(2)Volumul total de deseuri generat de institutiile publice subordonate autoritatii locale din aria administrativa a UAT Cruceaeste:

· 2 mc/luna deseuri similare reziduale;

· 0,5 mc/luna deseuri similare reciclabile.
(3)Greutatea specifica a deseurilor similare generate de institutiile publice din subordinea Primariei Crucea este :

· 350kg/mc pentru deseurile menajere reziduale ;

· 100kg/mc pentru deseurile menajere reciclabile.

Art. 18

(1)Numarul agentilor economici din aria administrativa a UAT Crucea este de 35.
(2)Dotarea agentilor economici cu recipienti de colectare a deseurilor este in sarcina acestora.
(3)Volumul total de deseuri generat de agentii economici din aria administrativa a UAT Crucea este:

· 10 mc/luna deseuri similare reziduale;

· 2 mc/luna deseuri similare reciclabile.
(3)Greutatea specifica a deseurilor similare generate de agentii economici care isi desfasoara activitatea pe raza UAT Crucea este :

· 350kg/mc pentru deseurile menajere reziduale ;

· 100kg/mc pentru deseurile menajere reciclabile.

Art. 19
(1) Ritmicitatea de colectare a deşeurilor menajere/similare reziduale:

     A. Populatie :
· 1 data/săptămână -  din poarta in poarta
     B.  Instituţiile publice: 

    -     conform contractului de prestări servicii încheiat cu fiecare instituţie publică.

     C.  Agenţi economici:

    -     conform contractului de prestări servicii încheiat cu fiecare beneficiar.

Art. 20
(1) Ritmicitatea de colectare a deşeurilor menajere/similare reciclabile colectate în amestec: 

     A.  Populaţie:

· 1 data la 2 săptămâni din poarta in poarta
     B. Instituţiile publice: 

    -     conform contractului de prestări servicii încheiat cu fiecare instituţie publică;

     C.  Agenţi economici:

    -     conform contractului de prestări servicii încheiat cu fiecare beneficiar.

Art. 21
(1) Programul de colectare a deşeurilor trebuie să se încadreze între orele 07:00 – 17:00.
Art. 22
(1) Autoritatea contractantă poate stabili ritmul colectării la alte intervale de timp, pe baza unor studii de specialitate prezentate de operator. Noile grafice de colectare pentru fiecare tip de deşeu se aprobă de autoritatea contractantă, cu viza departamentului de specialitate.

(2) În fiecare lună, dacă este cazul, operatorul trebuie să prezinte autorităţii contractante modificarea programului de efectuare a prestaţiei pentru luna următoare, cu specificarea ritmului de colectare.

Art. 23
(1) Cursele de colectare pe fiecare tip de deşeu vor fi începute de fiecare dată din acelaşi punct şi vor urma acelaşi traseu pentru a evita variaţia orelor de colectare.
Art. 24
(1) Operatorul trebuie să facă dovada deţinerii a unui număr suficient de autocompactoare ȋn vederea asigurării colectarii ȋntregii cantităţi de deşeuri generată pe raza UAT Crucea.
Art. 25
(1) Toate autospecialele destinate activităţilor de colectare şi transport separat al deşeurilor menajere/similare care vor fi utilizate în aria administrativă a UAT Crucea vor îndeplini cel puţin norma de poluare EURO 4.

Art. 26
(1) Fiecare autocompactoare va deţine licenţă emisă de Autoritarea Rutieră Română.

Art. 27
(1) Autocompactoarele trebuie să aibă o stare tehnică şi de întreţinere corespunzătoare circulaţiei pe drumurile publice, vor fi compatibile cu tipul recipienţilor de colectare, benele de încărcare vor fi etanşe şi vor fi personalizate cu o inscripţie, vizibilă pe cel puţin două laturi ale sale şi nu mai mică de 1 mp, care va conţine denumirea companiei de salubritate, numărul de telefon de dispecerat, în vederea conştientizării acestora. Autocompactoarele trebuie dotate cu lopeţi sau alte unelte utilizate la curaţarea locului de lucru.

Art. 28
(1) Benele autocompactoarelor trebuie spălate la cel mult două zile şi vor fi dezinfectate săptămânal în interior şi la exterior.

Art. 29
(1) Obligaţia menţinerii în stare salubră, deratizarea, dezinfecţia şi dezinsecţia pubelelor, containerelor sau punctelor de colectare revine persoanelor fizice şi/sau persoanelor juridice în a căror folosinţă se află acestea, sau operatorului numai în cazul celor amplasate pe domeniul public.

(2) Colectarea deşeurilor reziduale/reciclabile se va face numai din recipiente standardizate sau saci menajeri, prin descărcarea acestora în autocompactoare. 

(3) Colectarea deşeurilor se face în autocompactoare folosindu-se la maximum capacitatea de încărcare. Autocompactoarele vor fi încărcate astfel încât deşeurile să nu fie vizibile şi să nu existe posibilitatea împrăştierii lor pe căile publice. Este interzis răsturnarea recipientelor în curţi, pe stradă sau pe trotuare, în vederea reîncărcării deşeurilor în autocompactoare.
(4) Personalul care efectuează colectarea este obligat să manevreze recipientele astfel încât să nu se producă praf, zgomot sau să se răspândească deşeuri în afara autovehiculelor de transport. După golire recipientele vor fi aşezate în locul de unde au fost ridicate.

(5) În cazul deteriorării unor recipiente şi al împrăştierii accidentale a deşeurilor în timpul operaţiunii de golire, personalul care execută colectarea este obligat să încarce întreaga cantitate de deşeuri în autocompactoare, astfel încât locul să rămână curat, fiind dotat corespunzător pentru această activitate.

(6) Personalul care execută colectarea este obligat să încarce în autocompactoare întreaga cantitate de deşeuri existente la punctele de colectare, lăsând locul curat şi măturat, chiar dacă există deşeuri amplasate lângă containerele de colectare. 

(7) Transportul deseurilor, în funcţie de provenienţa acestora, se realizează numai de delegat, care trebuie să utilizeze autocompactoare destinate acestui scop, acoperite şi prevăzute cu dispozitive de golire automată a recipientelor de colectare, care să nu permită împrăştierea deşeurilor sau prafului, emanarea de noxe sau scurgeri de lichide în timpul transportului.

(8) Starea tehnică a autocompactoarelor trebuie să fie corespunzătoare circulaţiei pe drumurile publice, fără scurgeri de carburanţi, lubrifianţi sau lichide speciale, cu emisii de noxe (zgomot şi gaze de eşapament) şi să prezinte o bună etanşeitate a benelor de încarcare.

(9) Autocompactoarele care transportă deşeuri, trebuie să aibă un aspect îngrijit şi să fie personalizate cu sigla operatorului, numărul de identificare al autocompactoarei şi numărul de dispecerat al operatorului.

(10) Autocompactoarele trebuie să aibă dimensiunile adaptate la condiţiile de drum din UAT Crucea şi dotarea tehnică necesară pentru intervenţie în cazul unor accidente sau defecţiuni apărute în timpul transportului deşeurilor.

(11) Personalul operativ care deserveşte mijloacele auto trebuie să fie instruit pentru efectuarea transportului în condiţii de siguranţă, să deţină toate documentele de însoţire şi să nu abandoneze deşeurile pe traseu.

(12) Pentru deplasare se vor folosi traseele cele mai scurte, cu cel mai redus risc pentru sănătatea populaţiei şi a mediului, aprobate de autorităţile administraţiei publice locale. 

(13) Operatorul care realizează activitatea de colectare şi transport al deşeurilor trebuie să aibă o evidenţă strictă a deşeurilor pe care le colectează şi să întocmească documentele necesare prin care să ateste compoziţia deşeului transportat .

(14) În situaţia în care, ca urmare a execuţiei unor lucrări tehnico-edilitare aferente infrastructurii, este împiedicată utilizarea punctelor de colectare stabilite şi/sau accesul autocompactoarelor destinate colectării şi transportului deşeurilor, operatorul, pe baza notificării transmise de autoritatea administraţiei publice locale, va anunţa utilizatorii cu cel puţin 5 zile înainte despre situaţia intervenită, durata acesteia, punctele de colectare care se utilizează în această perioadă şi programul de colectare. 

(15) Pe toată această perioadă operatorul are obligaţia să doteze punctele de colectare care vor fi folosite de utilizatorii afectaţi cu capacităţi de colectare suficiente şi să reducă intervalul între două colectări succesive, dacă este cazul.

Art. 30
Cazuri de neconformitate în timpul colectării deşeurilor menajere şi similare
Delegatul nu este obligat să colecteze deşeurile voluminoase care rămân lângă recipientele pentru deşeuri dacă acestea sunt prea mari pentru vehiculul care colectează şi/ sau dacă nu se încadrează în categoria deşeurilor menajere. Dacă apar astfel de situaţii la punctul de colectare, Delegatul este obligat să notifice problema generatorului de deșeuri și să stabilească o modalitate de colectare a acestora. De asemenea, Delegatul trebuie să raporteze astfel de incidente Delegatarului lunar.

Delegatul nu va avea obligaţia de a goli recipientele pentru deşeuri în următoarele cazuri: 

· Dacă recipientele care aparţin clienţilor individuali nu sunt amplasate în afara proprietăţii acestora, pe strada sau şoseaua publică, la ora și data stabilită.

· Dacă proprietarii sau reprezentanţii acestuia şi-au neglijat responsabilitatea de a curăţa de zăpadă, aleile şi şoseaua/ trotuarul din faţa recipientului (dacă este necesar), cauzând un inconvenient serios pentru personalul Delegatului.

· Dacă containerul conţine alte categorii de deșeuri decat cele programate a fi colectate în ziua respectivă (ex. deșeuri periculoase, DEEE etc.). 

Evenimentul va fi înregistrat în Sistemul informaţional şi generatorul de deşeuri va fi notificat referitor la faptul că deşeurile nu vor fi colectate.

În cazul în care recipienții sunt umpluți până la refuz în mod repetat, îngreunând astfel manipularea, Delegatul va trebui să ia următoarele măsuri:

· Pentru recipienții publici accesibili: Delegatul va furniza recipienți suplimentari şi/sau va creşte frecvenţa colectării pentru a rezolva problema;

· Pentru recipienții în proprietate privată: Delegatul îl va informa pe utilizator despre problemă printr-o înştiinţare, urmând ca Delegatul să îi furnizeze un recipient suplimentar sau unul cu o capacitate mai mare contra cost.

Art. 31
(1) Deşeurile menajere/similare reciclabile colectate în amestec, dupa colectare, se vor transporta la o staţie de sortare autorizată care să permită obţinerea a cel puţin patru fracţii astfel: hârtie, mase plastice, metale şi sticlă.

(2) La întocmirea notelor justificative pentru calculul tarifelor se va include şi tariful pentru acceptarea deşeurilor menajere/similare reciclabilela staţia de sortare , tarif ce trebuie să ţină cont şi de valoarea de piaţă a deşeurilor reciclabile predate de operatorul de colectare delegat în aria UAT Crucea.
(3) Ofertanţii vor menţiona în propunerea tehnică instalaţia de sortare autorizată unde vor transporta deşeurile reciclabile şi vor prezenta acordul scris al acesteia.

(4) Pentru gestionarea fluxului de deşeuri menajere de tip ambalaj UAT Crucea va încheia un parteneriat/altă formă de colaborare cu una din organizatiile înfiinţate în baza prevederilor Legi nr. 249/2015, art. 1,6 alin. (5), lit b), în vederea asigurării tuturor obligaţiilor prevăzute de lege în sarcina acestora în legatură cu fluxul de deşeuri menajere de tip ambalaj.
Art. 32
(1) Deşeurile menajere/similare reziduale, după colectare, se vor transporta la o staţie de tratare mecano-biologică autorizată. 

(2) La întocmirea notelor justificative pentru calculul tarifelor se va include şi tariful pentru tratarea deşeurilor menajere/similare reziduale la instalaţiile mai sus menţionate. 
(3) Ofertanţii vor menţiona în propunerea tehnică instalaţia autorizată unde vor transporta deşeurile reziduale şi vor prezenta acordul scris al acesteia

Art. 33
(1) Întreaga activitate a operatorului se va supune normelor de protecţie a muncii reglementate de legislaţia aplicabilă. 

(2) Operatorul serviciului de salubritate are următoarele obligaţii :

· asigurarea timpului de lucru de 40 ore/săptămână;

· asigurarea echipamentului de protecţie şi lucru pentru fiecare funcţie în parte, potrivit normativului în vigoare ;

· asigurarea materialelor igienico-sanitare pentru fiecare funcţie în parte ;

· asigurarea controlului medical periodic al salariaţilor ;

· asigurarea drepturilor prevăzute prin contractul individual de muncă în cazul accidentelor sau în caz de invaliditate ;

· asigurarea curăţirii şi spălarea autocompactoarelor.

Art. 34
(1) Autoritatea contractantă va verifica permanent modul de efectuare a prestaţiei de către operator.

(2) Autoritatea contractantă va pune la dispoziţia operatorului la începutul contractului lista agenţilor economici şi a instituţiilor publice actualizate de la care se vor colecta deşeurile similare. Lista va conţine denumirea societăţii/instituţiei şi adresa completă a sediului/punctului de lucru/punctelor de lucru. Lista va fi actualizată lunar de către autoritatea contractantă dacă vor surveni modificări. 

(3) Autoritatea Contractantă va solicita agenţiilor economici dovada încheierii contractului de colectare a deşeurilor valabil, pentru emiterea autorizaţiei de functionare.

(4) Operatorul răspunde de buna desfăşurare a prestaţiei.

Art. 35
Condiţii de calitate:

Prestarea activităţilor de colectarea separatăşi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori, se va executa astfel încât să se realizeze:

· continuitatea activităţii, indiferent de anotimp şi condiţiile meteo, cu respectarea prevederilor contractuale;

· corectarea şi adaptarea regimului de prestare a activităţii la cerinţele utilizatorului;

· controlul calităţii serviciului prestat;

· respectarea instrucţiunilor/procedurilor interne de prestare a activităţii;

· ţinerea la zi a documentelor cu privire la prestarea serviciului;

· respectarea regulamentului serviciului de salubrizare aprobat de autoritatea administraţiei publice locale în condiţiile legii;

· prestarea activităţii pe baza principiilor de eficienţă economică, având ca obiectiv reducerea costurilor de prestare a serviciului;

· asigurarea capacităţii de transport al deşeurilor, pentru prestarea serviciului la toţi utilizatorii din aria administrativ teritorială;

· asigurarea, pe durata de executare a serviciului, de personal calificat şi în număr suficient;

· asigurarea controlului medical periodic al salariaţilor;

· asigurarea drepturilor prevăzute prin contractul individual de muncă în cazul accidentărilor sau invaliditate;

CAPITOLUL V
DURATA CONTRACTULUI
Art. 36
(1) Durata pentru care se încheie contractul de prestări servicii de salubrizare este de 24 luni de la data începerii prestării efective a activităţii.
(2) În situaţia în care pe perioada de derulare a contractului, Asociaţia de Dezvoltare Intercomunitară „Dobrogea” atribuie un contract de delegare a gestiunii care are ca obiect, oricare dintre activităţile prezentului contract inclusiv pentru UAT Crucea, prezentul contract de prestări se restrânge cu respectivele activităţi delegate de Asociaţia de Dezvoltare Intercomunitară „Dobrogea”, la data operationalizării contractului respectiv.
(3) Pe durata stabilită la alin.(1) se interzice operatorului subcontractarea serviciului.

(4) Prelungirea contractului se poate face conform prevederilor legale. 

CAPITOLUL VI
CERINȚE ORGANIZATORICE SPECIFICE

Art. 37
Perioada de mobilizare şi Data programată pentru începere 

Perioada de mobilizare cuprinde perioada dintre Data Semnării Contractului de delegare şi Data începerii efective a serviciilor. În timpul Perioadei de mobilizare, Operatorul va anunţa operatorii economici care gestionează instalaţiile de tratare şi eliminare a deşeurilor, generatorii de similare şi alţi operatori posibil interesaţi, despre detaliile serviciilor ce vor fi furnizate în baza acestui Contract. 

Perioada de mobilizare, respectiv Data de începere sunt definite în Ofertă. Durata maximă a perioadei de mobilizare nu trebuie sa depăşească 1 săptămână.
În timpul Perioadei de mobilizare, Operatorul se va pregăti complet pentru executarea Serviciilor. Va obţine şi instala orice echipament suplimentar, vehicule şi facilităţi pe care le va considera necesare pentru a putea executa complet serviciile, va angaja şi pregăti personalul necesar etc.
Art. 38
Personal şi instructaj 

Operatorul va elabora şi păstra o listă a tuturor resurselor umane angajate în scopul furnizării de servicii. Lista va menţiona numele tuturor angajaţilor şi categoria lor de muncă. 

Operatorul îşi va angaja propria echipă şi va fi responsabil de comportamentul acesteia pe timpul desfăşurării activităţii. Toţi angajaţii printre care şi conducatorii auto, operatori trebuie să deţină calificări relevante pentru poziţiile ce le ocupăşi vor fi instruiţi în mod corespunzător şi calificaţi pentru sarcinile lor. 

De asemenea, angajaţii trebuie să fie informaţi cu privire la utilizarea în siguranţă a echipamentelor, maşinilor şi a vehiculelor aflate în sarcina lor pentru a se asigura că acestea sunt exploatate şi întreţinute în conformitate cu cerinţele contractuale. 

Operatorul trebuie să poata în orice moment să înlocuiască membrii din echipă în caz de concediu, boală etc. 

Operatorul va face cunoscută Autorităţii Contractante persoana care va gestiona şi supraveghea lucrările în numele său. În absenţa (pe motiv de concediu, boală etc.) persoanei astfel autorizate, trebuie precizat numele înlocuitorului. Managerul, înlocuitorul (înlocuitorii) acestuia (acestora) trebuie să aibă cunoştinţe temeinice despre zona de salubrizare.

Persoana cu responsabilităţi de management trebuie să fie autorizată să negocieze şi să încheie acorduri cu privire la executarea lucrărilor cu efect de angajare pentru Operator. Când Autoritatea Contractantă o solicită, el trebuie să poată fi contactat şi să fie la locul convenit într-un termen rezonabil, în funcţie de amploarea problemei. 

Periodic Operatorul va efectua instructaje suplimentare pentru ca personalul să fie permanent la curent cu aspecte operaţionale, de sănătate şi siguranţă în muncă şi de protecţia mediului. 

În timpul executării lucrărilor, echipei Operatorului nu îi este permis să ceară sau să primească vreo formă de compensaţie sau gratificaţii din partea cetăţenilor sau a altor producători de deşeuri în scopul extinderii sau îmbunătăţirii calităţii serviciului. Dacă o astfel de practică iese la iveală, personalul implicat trebuie concediat imediat.

Operatorul va asigura monitorizarea internă corespunzătoare a personalului şi a operaţiunilor proprii. 

Art. 39
Echipament de protecţie şi siguranţă
Operatorul este responsabil cu desfăşurarea tuturor operaţiunilor şi activităţilor în conformitate cu prevederile legale şi normele proprii privind sănătatea şi securitatea în muncă. 

Prevenirea incendiilor şi măsurile de protecţie vor fi asigurate şi menţinute conform legislaţiei româneşti şi a practicilor internaţionale. 

Art. 40 Identitatea firmei si identificarea personalului 

Operatorul va functiona sub numele propriei firme sau a liderului consortiului, marcand tot echipamentul, vehiculele, publicatiile cu acelasi logo sau slogan. Personalul operational va purta imbracamintea operatorului economic in timpul orelor de program. 

Ofertantul va furniza personalului carduri de identificare, continand numele, fotografia, si numarul de identificare si le va cere sa poarte aceste carduri de identificare pe toata perioada lucrului, in scopuri de monitorizare. 
Art. 41
Vehiculele pentru activitatea de salubrizare

Ofertanţii vor furniza Autorităţii Contractante o listă detaliată cu vehiculele pe care intenţionează să le furnizeze pe timpul prestării serviciilor, 

Pentru fiecare tip mijloc de transport în parte se vor prezenta copii ale documentelor care să ateste caracteristicile tehnice. Vehiculele trebuie să aibă la momentul fabricaţiei un certificat CE de conformitate şi să fie echipate cu sisteme de localizare şi poziţionare GPS. 

Vehiculele de compactare trebuie să respecte standardele EN 1501-1:1998/A1:2004 Bene pentru deşeuri menajere şi dispozitive asociate de ridicare a containerelor – Condiţii generale şi condiţii de securitate – Partea I: Bene cu încărcare prin partea din spate, sau echivalent.
Art. 42
Ajustarea, modificarea tarifelor şi încasarea acestora
(1)  Serviciul public de salubrizare va urmări să se realizeze un raport optim calitate/cost pentru perioada de derulare a contractului concomitent cu asigurarea echilibrului contractual.
(2) Ajustarea sau modificarea tarifelor se face în conformitate cu normele metodologice aprobate de ANRSC. Prin urmare, tarifele pot fi ajustate/modificate ca urmare a îndeplinirii următoarelor condiţii, astfel: 
a) Ajustarea solicitată de operator va fi aprobată/realizată de delegatar pentru a se asigura corelarea nivelului tarifelor stabilite anterior cu evoluţia generală a preţurilor şi tarifelor din economie; 
b) Parametrul de ajustare va fi Indicele Preţurilor de Consum comunicat de Institutul Naţional de Statistică, 

c) Pe parcursul primului an de operare ajustarea poate fi solicitatăşi aprobată o singură dată; în următorii ani, cu îndeplinirea condiţiilor impuse prin Ordinul Preşedintelui ANRSC nr. 109/2007; 
d) Modificarea tarifului solicitată de Delegat va fi aprobată/ realizată de delegatar numai în cazul în care: 
- intervine o majorare a unuia sau mai multor elemente de cost din structura tarifelor cu mai mult de 5%, pe o perioada de 3 luni consecutive;
- modificarea cantităţilor ori modificarea condiţiilor de prestare a activităţii; 
- ca urmare a adaugării unui nou element de cost în structura tarifelor; 
- ca urmare a prevederile legislative care conduc la creşterea cheltuielilor de protecţie a mediului şi de securitate şi sănătate în muncă; 
Tariful se actualizează cu formula: 
Tn+1=Tn x IPC (t1-t2)/100; unde, 
Tn+1 = tariful perioadei n+1 (tariful nou); 
Tn = tariful actual; 
IPC(t1-t2) se obţine de la INS, sub forma de fişier MS Excel sau de număr, exprimat în procente; 
Se va utiliza IPC total (Indicele Preţurilor de Consum) comunicat de www.insse.ro; 
Perioada curentă = luna anterioară lunii în care se face calculul, sau la care se doreşte actualizarea (adică data la care se calculează Tn+1); 
Perioada de referinţă = luna la care a fost calculat Tn;
(3) Ajustarea sau modificarea tarifelor se va face la solicitarea scrisă a delegatului, transmisă delegatarului cu minim 30 de zile înainte de data intrării în vigoare a noilor tarife. 

(4) UAT Crucea, va achita către operator contravaloarea activităţilor desfăşurate, în baza facturii emise de către acesta,  pe baza proceselor verbale de recepţie a prestaţiilor şi a tichetelor de cântărire emise de instalaţiile de primire a deşeurilor. Termenul de plată pentru serviciile  prestate este precizat în contractul de delegare.

(5) Operatorul va semna contractul pentru delegarea unei părţi a serviciului de salubrizare al UAT Crucea, cuprinzând clauzele de decontare a serviciilor finanţate din bugetul local, respectiv:

          a) serviciile de colectare separată şi transportul separat al deşeurilor municipale menajere inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori;
 - Colectare, transport şi tratare deșeuri reziduale de la persoane fizice lei/tonă
 - Colectare, transport şi tratare deșeuri reciclabile de la persoane fizice lei/tonă
(6) Pentru serviciile de colectare separată şi transportul separat al deşeurilor municipale similare inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori, operatorul va semna contracte individuale cu agenţii economici, instituţiile publiceşi alte persoane juridice care funcţioneazăîn aria administrativ-teritoriala a UAT Crucea. 
Forma contractuală aferentă acestor servicii va fi prezentată spre aprobare Delegatarului în perioada de mobilizare.
- Colectare, transport şi tratare deșeuri reciclabile de la agenți economici, instituţii publice  lei/mc
- Colectare, transport şi tratare deșeuri reziduale de la agenți economici, instituţii publice  lei/mc
(7) Contravaloarea serviciilor de colectare deşeuri menajere reciclabile de tip ambalaj va fi achitată Operatorului de către una din organizaţiile prevăzute la art.16, alin.(5), lit b) din Legea nr. 249/2015, organizaţie cu care UAT Crucea a încheiat parteneriat/altă formă de colaborare conform art. 33, alin.(4).
Art. 43
Întreruperea activităţii 

Dacă Operatorul este impiedicat să efectueze activitatea pe motiv de forţă majoră, (ex. greve, închiderea unităţii sau alte incidente similare care nu pot fi atribuite Operatorului sau cauzate de fenomene naturale extraordinare, incendii sau altceva asemănător), Autoritatea Contractantă trebuie informată în cel mult o oră. 

Dacă Autoritatea Contractantă decide apoi să întrerupă colectarea, Operatorul va trebui să efectueze lucrările de salubrizare de îndată ce condiţiile îi permit. În orice caz, Operatorul va trebui să colecteze deşeurile acumulate atunci când situaţia reintră în normalitate. 

Art. 44
Cerințe privind asigurarea calității, protecției mediului, 

Ofertantul va implementa un sistem de management conform cerinţelor standardelor ISO 9001 şi ISO 14001 sau echivalent. 
Sistemul de management implementat pentru asigurarea calității și protecției  mediului acoperă în mod obligatoriu toate activitățile desfașurate de operator în baza contractului de delegare a gestiunii. 

În vederea verificării îndeplinirii acestor cerințe, autoritatea contractantă își rezervă dreptul de a solicita ofertantului/operatorului toate procedurile, instrucțiunile de lucru, precum și, după caz, auditurile și rapoartele de evaluare, certificările și auditurile de supraveghere/recertificare aferente sistemului implementat.

Operatorul are obligația de a asigura monitorizarea și respectarea tuturor cerinţelor privind referitoare la protecţia mediului stabilite prin autorizaţii/licențe, precum şi orice alte cerinţe suplimentară impuse de o autoritate competentă privind prestarea serviciillor de salubrizare. Operatorul este pe deplin răspunzator în cazul apariției oricărei situații care cade sub incidența Directivei nr. 2004/35/CE privind răspunderea pentru mediul înconjurător, transpusă în legislația națională prin dispozițiile O.U.G. 68/2007. 

Art. 45
Determinarea compoziţiei deşeurilor
Operatorul va realiza determinări privind compoziția deșeurilor menajereşi similare, reziduale şi reciclabile. Determinările vor fi realizate conform standardelor/metodologiilor agreate la nivel european. 

Determinările vor trebui să precizeze pe lângă determinarea de compoziţie şi:

        - procentul de deşeuri de tip ambalaje şi repartizarea acestuia pe tipuri de material, din totalul deşeurilor menajere uscate ( reciclabile)

        - procentul de deşeuri de tip non-ambalaje şi repartizarea acestuia pe tipuri de material, din totalul deşeurilor menajere uscate ( reciclabile) 

Va fi realizată minim o determinare anuală. 
La începutul fiecărui an, de regulă nu mai târziu de luna aprilie, operatorul va furniza autorității contractante un raport privind rezultatele determinărilor privind compoziția deşeurilor derulată în anul precedent. Strucutra raportului se va stabili de comun acord cu operatorul. Pentru primul an al contractului de delegare a gestiunii serviciului de salubrizare, autoritatea contractantă va stabili împreună cu operatorul perioada de realizare a determinării. 

Art. 46
Cerințe privind asigurarea controlului și monitorizării prestațiilor

Autoritatea contractantă are dreptul de a monitoriza/controla activitatea operatorului potrivit propriilor proceduri interne care vor fi comunicate operatorului ulterior semnării contractului de delegare a gestiunii serviciului de salubrizare și care sunt obligatorii pentru acesta din urmă. Concluziile acestor activități vor fi luate în considerare de către autoritatea contractantă la certificarea  plăţilor  către operator/regularizarea sumelor care trebuie decontate între părți. 

În acest sens, operatorul are obligația de a coopera cu reprezentanții autorității contractante, permitând acestora verificarea tuturor înregistrărilor şi documentelor întocmite referitoare la serviciul de salubrizare, precum și inspectarea oricăror facilități, instalaţii/utilaje, echipamente și/sau vehicule. 

Autoritatea contractantă are dreptul de a realiza acțiuni de monitorizare/control planificate, inopinate sau în urma sesizărilor privind situația din teren, dispunând, după caz, aplicarea măsurile legale care se impun, potrivit propriilor competențe.

Ori de câte ori este informat asupra unei asemenea acțiuni, operatorul are obligația de a pune la dispoziția reprezentanților autorității contracante un autoturism, împreună cu un reprezentant al operatorului, mandatat în vederea participării la respectivele acțiuni. 

De asemenea, operatorul are obligația de a informa autoritatea contractantă cu privire la orice acțiuni similare desfășurate de către alte autorități competente în vederea participării reprezentanților acesteia la respectivele acțiuni în scopuri de monitorizare. 

Art. 47
Cerințe privind comunicarea între părți pe parcursul execuției contractului de delegare a gestiunii

   a) Comunicarea cu Autoritatea Contractantă
Operatorul are obligația de a informa autoritatea contractantă în mod operativ cu privire la orice problemă care ar putea afecta desfășurarea activităților specifice în baza contractului de delegare a gestiunii serviciului de salubrizare, ori asupra oricăror decizii luate care ar putea afecta buna derulare a respectivului contract. 

Comunicările între operator și autoritatea contractantă  referitoare la execuția contractului de delegare a serviciului de salubrizare, inclusiv transmiterea de documente, informaţii, specificaţii, indicaţii, solicitări/cereri sau altele asemenea se notifică celeilalte părţi în scris, cu confirmare de primire. După caz, comunicările vor conține inclusiv propunerile de rezolvare a problemelor semnalate prin acestea.

Autoritatea contractantă acordă sprijin operatorului potrivit propriilor competențe care îi revin acesteia în vederea rezolvării tuturor problemelor privind acceparea deșeurilor ce pot apare pe fluxul deșeurilor. În acest scop, autoritatea contractantă organizează în mod regulat şedinţe de management referitoare la situația serviciului de salubrizare, la care operatorul va asigura participarea cel puțin a managerului de salubrizare. 

Dispozițiile autorității contractante sunt obligatorii, iar în cazul în care operatorul consideră că respectivele dispoziții sunt netemeinice și/sau nelegale, acesta va trasnsmite autorității contractante argumentele de fapt și de drept necesare, în termen de 72 de ore de la data primirii respectivelor dispoziții.

  b) Comunicarea cu clienţii. Dispecerat. 
Operatorul are obligația de informa toate categoriile de utilizatori ai serviciului prin intermediul campaniilor de informare organizate de acesta asupra faptului că orice cerere sau reclamație cu privire la serviciile de salubrizare vor fi adresate acestuia. În acest scop, operatorul trebuie să dispună de un dispecerat funcțional pe durata programului de colectare, pe toată durata contractului de delegare a gestiunii serviciului de salubrizare, care să asigure preluarea tuturor solicitărilor și reclamațiilor apărute și transmiterea spre rezolvare a acestora într-un timp cât mai scurt, ale cărui particularități vor fi prezentate în cadrul propunerii tehnice. Numărul de telefon folosit în acest scop trebuie făcut public pe situl de internet al operatorului și, după caz, al autorității contractante.  

De asemenea, operatorul are obligația de a informa toți utilizatorii serviciului asupra regulilor de utilizare a recipientelor de colectare separată și despre sancțiunile aplicabile în cazul nerespectării acestora, inclusiv să îi înștiințeze, asupra eventualelor comportamente inderizabile constatate, precum colectarea separată greşită a deşeurilor, deversarea deșeurilor lângă recipiente, amestecarea deșeurilor municipale cu deșeuri periculoase sau cu deșeuri din construcții și demolări.

Art. 48
Asigurări
(1) Fără a aduce atingere altor sarcini, obligaţii şi/sau răspunderi ale Delegatului asumate în baza Contractului, Delegatul, pe proprie răspundere şi cheltuială, va obţine şi va menţine pe întreaga durata a Contractului poliţele de asigurare cu acoperirea prevăzută de Lege şi Bunele Practici Comerciale:

a) Asigurări de răspundere civilă auto acoperind parcul de mijloace de transport şi asigurări pentru utilajele folosite de Delegat în gestiunea serviciului;

b) Asigurări pentru salariaţi, conform Legii în domeniul muncii;

c) Asigurarea de răspundere civilă generală.

(2) Delegatul va fi obligat să încheie orice alte asigurări prevăzute de Legea în vigoare la un moment dat pe Durata prezentului Contract.

Art. 49
Modul de prezentare a propunerii tehnice şi financiare
Ofertanţii vor prezenta propunerea tehnică şi financiară conform instructiunilor din anunţul de participare publicat ȋn SEAP.

CAPITOLUL VII
INDICATORI DE PERFORMANŢĂ
Art. 50
(1) Indicatorii de performanţă şi penalităţile aferente nerespectării acestora se regăsesc în Anexele la Regulamentul Serviciului de salubrizare al UAT Crucea.
CAPITOLUL VIII
DISPOZIŢII FINALE

Art. 51
(1) Condiţiile  prevăzute în  caietul  de  sarcini  sunt  obligatorii  pentru desfăşurarea procedurii de atribuire a contractului de achiziţie publică de servicii de salubrizare în aria de administrare a UAT Crucea.

Art. 52
(1) Caietul de sarcini se foloseşte împreună cu Regulamentul şi Contractul de delegare a gestiunii activităţilor de salubrizare în aria de administrare a UAT Crucea.   

Intocmit, conform Contractului de servicii de consultanta – auxiliare achizitiei, nr.4253/02.06.2022.
Consilier achiziţii publice,
 Elena LEU

